Welkom in 2020 – Tief 'Speech'
Hello mense. Hoe gaan dit met julle? Ek weet dis al meer as ses weke laat, maar welkom in 2020. Ek hoop julle het ŉ voorspoedige nuwe jaar. Mag ons almal se drome waar word en mag hierdie jaar die begin wees van ŉ dekade van hoop.
Baie dinge het gebeur vandat ons laas gepraat het. Kom ons kyk:
Die Springbokke het Engeland in die “World Cup Final” 32-12 kafgedraf.
Ek was Desember-maand weer vir ŉ paar dae in die Kruger-wildtuin. Die veld was mooi groen van al die reё Ek het heelwat getalle leeus gesien
Mej Wêreld is van SA
Ek het ŉ voetpadjie met my nuwe rolstoel gevolg in die Koninklike Nasionale Park daar in die Drakensberge. Dit was ŉ pragtige waandelpadjie wat my deur woude, oor strome en deur rotskeure gevat het. Ek het self boesmanstekeninge gesien op die rotse gesien
Ek was kersfees op my oom se plaas in die Vrystaat. Ek het lekker die plaaspaaie gaan verken. Op ŉ stadium het ek 5km ver gery met my rolstoel
Oujaarsaand was ek saam met ŉ paar vriende by die Drakensville
Ek het nou die aand my tweede Royal Flush gekry. Dis soos om twee bokke met een skoot plat te trek
Ek was by ŉ Myne sal anders gedoen word. Rouklaers moet vrolik aantrek, net country-musiek sal gespeel word en voor jy in die kerk stap moet jy ŉ glasie met of koffie, sap of ŉ skopdop vat om te drink
My Emmer-lysie vir 2020, (ek maak egter geen voornemes nie)
Eet iets by Nando’s (ek het nog nooit)
Leer ŉ nuwe skill
Reis na ŉ nuwe plek toe
Gaan op ŉ jagekspidiese (jakkals, ystervark of bokspesie)
Wees finansieёl spaarsamig
Leef meer eko-vriendelik
Skryf ŉ boek
Volg ŉ gesonde lewenstyl
Doen ŉ Parkrun
Toets myself deur nuwe uitdagings aan myself te stel
Leer ŉ nuwe taal
Begin my eie YouTube-kanaal
My Wens-lysie vir 2020
Dat dit oor die hele land reё Dat al die boere wat swaarkry weens die droogte gehulpe sal word.
Dat die grondkwessie opgelos word
Dat die Springbokke sal aangaan waar hulle opgehou het
Dat SA se ekonomie verbeter
Dat ongelykheid verminder
Dat misdaad en wanbestuur sal verminder
Dat Eskom, die SAUK en SAL se probleme begin uitgestryk word
Dat daar nie oorlog uitbreek tussen die VSA en Iran uitbreek nie
Dinge om na uit te sien in 2020
My jaarlike Julie-vakansie
Mag die nuwe jaar vorentoe rooskleurig lyk. Ons praat weer binnekort.
ratelgedagtes February 11, 2020
Previous Previous post: Summer means swimming time
Next Next post: Ek het bietjie gekyk hoe ry die trein